CELEX: 62016CN0228
Language: el
Date: 2016-04-22 00:00:00
Title: Υπόθεση C-228/16 P: Αναίρεση που άσκησε στις 22 Απριλίου 2016 η Δημόσια Επιχείρηση Ηλεκτρισμού Α.Ε. (ΔΕΗ) κατά της αποφάσεως του Γενικό Δικαστήριου (τέταρτο τμήμα) που εκδόθηκε στις 9 Φεβρουαρίου 2016 στην υπόθεση T-639/14, Δημόσια Επιχείρηση Ηλεκτρισμού Α.Ε. (ΔΕΗ) κατά Ευρωπαϊκής Επιτροπής

13.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/39
            
         
      Αναίρεση που άσκησε στις 22 Απριλίου 2016 η Δημόσια Επιχείρηση Ηλεκτρισμού Α.Ε. (ΔΕΗ) κατά της αποφάσεως του Γενικό Δικαστήριου (τέταρτο τμήμα) που εκδόθηκε στις 9 Φεβρουαρίου 2016 στην υπόθεση T-639/14, Δημόσια Επιχείρηση Ηλεκτρισμού Α.Ε. (ΔΕΗ) κατά Ευρωπαϊκής Επιτροπής
      (Υπόθεση C-228/16 P)
      (2016/C 211/50)
      Γλώσσα διαδικασίας: η ελληνική
      
         Διάδικοι
      
      
         Αναιρεσείουσα: Δημόσια Επιχείρηση Ηλεκτρισμού Α.Ε. (ΔΕΗ) (Ευθύμιος.Μπουρτζάλας, Ανάργυρος Οικονόμου, Ευσταθία Σαλακά, Χαράλαμπος Συνοδινός, Χαρίσιος Ταγαράς, Denis Waelbroeck, δικηγόροι)
      
         Αντίδικος στην αναιρετική διαδικασία: Ευρωπαϊκή Επιτροπή
      
         Αιτήματα
      
      
                  —
               
               
                  αναιρεθεί και εξαφανισθεί η Αναιρεσιβαλλόμενη Διάταξη·
               
            
                  —
               
               
                  το Δικαστήριό διατάξει την αναπομπή της υπόθεσης στο Γενικό Δικαστήριο, προκειμένου αυτό να αποφανθεί επί των αιτημάτων της Αναιρεσείουσας, με τα οποία ζητείται η ακύρωση της από 12η Ιουνίου 2014 Προσβαλλόμενης Πράξης·
               
            
                  —
               
               
                  καταδικασθεί η καθ' ής στο σύνολο της δικαστικής δαπάνης, ήτοι της δικαστικής δαπάνης της πρωτοβάθμιας δίκης και της αναιρετικής δίκης
               
            
         Λόγοι αναιρέσεως και κύρια επιχειρήματα
      
      Η Αναιρεσείουσα υποστηρίζει ότι η Αναιρεσιβαλλόμενη Διάταξη πάσχει από ουσιώδη νομικά σφάλματα και πρέπει να αναιρεθεί για τους ακόλουθους λόγους:-
      
                  1)
               
               
                  πρόδηλη πλάνη περί το δίκαιο και έλλειψη αιτιολογίας ως προς την κρίση ότι η Υπόθεση Τ-639/14 κατέστη άνευ αντικειμένου, κατά το μέτρο που η κρίση αυτή θεμελιώνεται στην υποτιθέμενη «αντικατάσταση» της Προσβαλλόμενης Πράξης με την από 25η Μαρτίου 2015 πράξη της Επιτροπής·
               
            
                  2)
               
               
                  παραβίαση των αρχών της χρηστής διοίκησης, της ασφάλειας δικαίου και της αποτελεσματικής δικαστικής προστασίας κατά την κρίση ότι η από 25η Μαρτίου 2015 πράξη αντικαθιστά την Προσβαλλόμενη Πράξη·
               
            
                  3)
               
               
                  πρόδηλη πλάνη περί το δίκαιο ως προς την ερμηνεία και εφαρμογή της αρχής της νομιμότητας των πράξεων των οργάνων της Ευρωπαϊκής Ένωσης·
               
            
                  4)
               
               
                  παραμόρφωση των πραγματικών περιστατικών και παραβίαση του δικαιώματος ακρόασης ως προς την κρίση ότι η αιτιολογία της Προσβαλλόμενης Πράξης «ουδόλως κάνει λόγο περί του κρατικού χαρακτήρα ενδεχόμενης ενισχύσεως με τη μορφή διαιτητικής αποφάσεως» και πρόδηλο σφάλμα εκτίμησης ως προς την κρίση ότι τα προβαλλόμενα από τη ΔΕΗ νομικά ελαττώματα της Προσβαλλόμενης Πράξης «θα αποτελέσ[ουν] κατ' ανάγκη αντικείμενο εκτιμήσεως στην […] υπόθεση Τ-352/15»·
               
            
                  5)
               
               
                  παραμόρφωση του σκεπτικού της ΔΕΗ περί των κριτηρίων με βάση τα οποία θα έπρεπε να αποφασισθεί η κατάργηση ή μη της δίκης στην παρούσα υπόθεση ως προς την Καταγγελία του 2012 και πρόδηλη πλάνη περί το δίκαιο ως προς την κρίση ότι η Καταγγελία του 2012 απερρίφθη «σιωπηρώς» με την από 25η Μαρτίου 2015 πράξη της Επιτροπής· και
               
            
                  6)
               
               
                  πλάνη περί το δίκαιο και πρόδηλο σφάλμα εκτίμησης κατά την κρίση ότι κάθε διάδικος πρέπει να φέρει τα δικαστικά του έξοδα.